15-jarige se liggaam in tuin opgespoorArgieffoto ŉ 15-jarige meisie se liggaam is in ŉ tuin in Ndwedwe in KwaZulu-Natal opgespoor. “Lungile Cele se liggaam is Sondagoggend opgespoor,” het kapt. Thulani Zwane, woordvoerder van die polisie, Maandag gesê. “Sy het Saterdagaand huis toe geloop toe sy aangeval en verwurg is.” Willies Mchunu, LUR vir gemeenskapsveiligheid in die provinsie, het gesê Cele was ŉ graad 9-leerling aan die Hoërskool iMashiyamahle. Sy is glo ook verkrag voordat sy vermoor is. Zwane kon nie die verkragting bevestig nie en het gesê ŉ nadoodse ondersoek sal gedoen word. Sy is kaal aangetref. Mchunu het onderwysers en ouers versoek om ook hul deel te doen om seker te maak dat kinders oral veilig is. Niemand is nog in verband met die voorval in hegtenis geneem nie.